ΝΟΜΙΚΟ ΣΥΜΒΟΥΛΙΟ ΤΟΥ ΚΡΑΤΟΥΣ

Αριθμός Γνωμοδοτήσεως 247/1997

το ΝΟΜΙΚΟ ΣΥΜΒΟΥΛΙΟ ΤΟΥ ΚΡΑΤΟΥΣ  
Α' ΤΜΗΜΑ  
Συνεδρίαση της 12-5-1997

Σύνθεση: (...)

Αρίθμ. ερωτήματος : Δ2/151 /8.1.1997 Υπουργείου Εθνικής Παιδείας και Θρησκ/των, διεύθυνση Β/θμιας Εκπαίδευσης.

Περίληψη ερωτήματος:  
 Α. Αν για τις κάτωθι κατηγορίες εκπαιδευτικών και συγκεκριμένα: 1 ) του κλάδου Π Ε 14 - Ιατρών 2) του κλάδου ΠΕ 11- Φuσrκής αγωγής 3) του κλάδου ΠΕ - οικονομολόγων, 4) εκπαιδευτικού με σύμβαση εργασίας ιδιωτικού δικαίου ορισμένου ή αορίστου χρόνου 5) εκπαιδευτικού του κλάδου ΠΕ 4- Φυσικών, 6) των κλάδων ΠΕ 12-17 μηχανικών 7) εκπαιδευτικών ειδικοτήτων, όπως πολιτικών μηχανικών, μηχανολόγων - ηλεκτρολόγων γεωλόγων και γεωπόνων, μπορούν κατά περίπτωση και κατόπιν αδείας να ασκούν ιδιωτικό έργα με αμοιβή.  
 Β. Σε περίπτωση χορηγήσεως αδείας κατ'εφαρμογή της παρ. 2 του άρθρου 77 του ΠΔ 611177, αν**η έκδοση δελτίου παροχής υπηρεσιών**εκ μέρους των εκπαιδευτικών είναι εμπορική πράξη που εμπίπτει στην υπαγόρευση της παρ:·3 του άρθρου 77 του ΠΔ 611/1977

Επί του ως άνω τεθέντος ερωτήματος το Ν.Σ.Κ. δια του Α'Τμήματος εγνωμοδότησε ομοφώνως ως ακολούθως:

Στnv πργ 1 του άρθρου 77 του Υπαλληλικού Κώδικα τίθεται ως γενικός κανόνας η απαγόρευση στον εν υπηρεσία ή αδεία τελούντα υπάλληλο της ασκήσεως ιδιωτικού έργου ή εργασίας με αμοιβή με οποιονδήποτε νομικό τύπο κι αν λαμβάνει χώρα αυτή.

Στην απαγόρευση δε αυτή εμπίπτει τόσο η παροχή εργασίας υπό συνεχή μορφή ( μίσθωση εργασίας), όσο και η μεμονωμένη ενέργεια με την εκτέλεση ωρισμένου έργου ( μίσθωση έργου).

Περαιτέρω πργ 2 του ιδίου άρθρου, κατ'εξαίρεση του άνω απαγορευτικού κανόνα, επιτρέπεται η άσκηση Ιδιωτικού έργου ή εργασίας με αμοιβή, υπό δύο ουσιαστικές και αθροιστικά συντρέχουσες προϋποθέσεις, ήτοι α) να μην είναι ασυμβiβαστη προς τα καθήκοντα της θέσεως του υπαλλήλου και β) να μήν παρεμποδίζει από πλευράς χρονικής απασχόλησης ή λόγω άλλων δυσχερειών την ομαλή εκτέλεση της υπηρεσίας. Ειδικότερα για τους εκπαιδευτικούς τίθενται ( πργ 16 άρθρου 14 Ν. 1566/1985) δύο ακόμη πρόσθετες προϋποθέσεις για τη Χορήγηση της άδειας αυτής και συγκεκριμένα η άδεια να μην αφορά διδασκαλία σε ιδιωτικά σχολεία ή φροντιστήρια και να έχουν προηγουμένως καλυφθεί με υπερωριακή διδασκαλία οι ανάγκες των δημοσίων σχολείων, δηλαδή η επ΄αμοιβή εργασία εκπαιδευτικού σε περίπτωση αδείας να μη παρεμποδίζει την δυνατότητα στο αρμόδιο όργανο να του αναθέσει κατά νόμον υπερωριακή απασχόληση, προς κάλυψη των ωρών του διδακτικού προγράμματος.

Υπό τα ανωτέρω δεδομένα κατ΄αρχάς εφ'όσον, οι εν θέματι εκπαιδευτικοί πληρούν τις ανωτέρω προϋποθέσεις, δικαιούνται κατόπιν  
χορηγήσεως αδείας κατά τη διαδικασία που προβλέπει η διάταξη της παρ.2 του άρθρου 77 του ΠΔ 611177 να ασκήσουν ιδιωτικό έργο, επ΄αμοιβή, έστω και αν η πρόσθετη αυτή εργασία τους καθιστά ελεύθερους επαγγελματίες ή ιδιωτικούς υπαλλήλους, εφ'όσον μεταξύ των προϋποθέσεων για τη χορήγηση της αδείας δεν περιλαμβάνεται και αυτή ως αρνητική προϋπόθεση.

Τέλος, εφ'όσον οι εν λόγω εκπαιδευτικοί αποκτήσουν άδεια για την επ' αμοιβή άσκηση έργου ή εργασίας και υποχρεούνται εκ της αιτίας αυτής να εκδώσουν δελτία παροχής υπηρεσιών, δεν εμπίπτουν στην απαγόρευση της παρ. 3 του άρθρο 77 του ΠΔ 611Π7, καθ'όσον η έκδοση του εν λόγω δελτίου δεν αποτελεί εμπορική πράξη και δεν προσδίδει άνευ ετέρου την ιδιότητα του εμπόρου, αλλά αποτελεί απλή απόδειξη παροχής υπηρεσιών για την ταμειακή, φορολογική και ασφαλιστική τακτοποίηση του επιτηδευματία και του μετά τούτου συναλλασομένου.

Επομένως, οι δημόσιοι εκπαιδευτικοί των προαναφερομένων ειδικοτήτων, μπορούν κατ΄αρχάς να παρέχουν τις υπηρεσίες τους εκτός εκπαίδευσης, εφ'όσον το αρμόδιο υπηρεσιακό συμβούλιο με αrτιολογημένη γνώμη κρίνει κατά περίπτωση, ότι συντρέχουν οι προϋποθέσεις των προαναφερθεισών διατάξεων, το οποίον άλλωστε Συμβούλιο κατά τον αυτόν τρόπο, δύναται να εισηγείται την ανάκληση ης χορηγηθείσης αδείας, όταν κρίνει όη εξέλιπαν οι λόγοι για τους οποίους εχορηγήθη η σχετική άδεια

Επισημαίνεται εν προκειμένω, ότι η άδεια αυτή δεν αναπληρώνει τυχόν άλλες απαιτούμενες προϋποθέσεις, ούτε αναιρεί τυχόν υφιστάμενες απαγορεύσεις , βάσει των ειδικών διατάξεων που προβλέπονται ειδικά για την άσκηση του συγκεκριμένου κάθε φορά επ'αμοιβή ιδιωτικού έργου ή έργασίας.

Κατόπιν των ανωτέρω το Ν.Σ.Κ. εγνωμοδότησε ομοφώνως, ότι επί του πρώτου ερωτήματος αρμόζει η αναλυτική ανωτέρω διδομένη θετική απάντηση, επί δε του δευτέρου ερωτήματος η διδομένη αναλυτική αρνητική απάντηση.

ΕΘΕΩΡΗΘΗ

Αθήνα, 25-5-1997